|  |  |
| --- | --- |
| **Частична предварителна оценка на въздействието** | |
| **Институция:**  Министерство на земеделието, храните и горите | **Нормативен акт:**  Проект на Постановление на Министерския съвет за приемане на Наредба за изискванията към някои частично или напълно дехидратирани млека, предназначени за консумация от човека |
|  |  |
| **Лице за контакт:**  Петя Тасева - държавен експерт в дирекция „Политики по агрохранителната верига“ | **Телефон и ел. поща:**  02/985 11 180  ел. поща: [PMonevska@mzh.government.bg](mailto:PMonevska@mzh.government.bg) |
| **1. Проблем/проблеми за решаване:**  **Проблем 1 „Необходимост от нова наредба за изискванията към някои частично или напълно дехидратирани млека, предназначени за консумация от човека“.**  В „Държавен вестник“ бр. 52 от 2020 г. беше обнародван новият Закон за храните, влязъл в сила от деня на обнародването му.  Съгласно § 8, ал. 1 от преходните и заключителни разпоредби на Закона за храните, подзаконовите нормативни актове по прилагането му се приемат, съответно издават, в 6-месечен срок от влизането на закона в сила, а съгласно ал. 3, до приемането, съответно издаването на актовете по ал. 1 се прилагат подзаконовите нормативни актове по прилагането на отменения Закон за храните, доколкото не противоречат на този закон.  На основание чл. 5 от Закона за храните специфичните изисквания към групи и подгрупи храни или определена храна от групи или подгрупи храни, тяхното производство, преработка и/или дистрибуция се определят с наредби на Министерския съвет.  Към настоящия момент е в сила и се прилага Наредба за изискванията към някои частично или напълно дехидратирани млека, предназначени за консумация от човека, приета с Постановление № 10 на Министерския съвет от 2004 г. (обн., ДВ, бр. 8 от 2004 г.). Наредбата е приета на основание чл. 4 от отменения Закон за храните.  Съгласно гореизложеното е необходимо да бъде издадена нова Наредба, на основание чл. 5 от новия Закон за храните, за изискванията към някои частично или напълно дехидратирани млека, предназначени за консумация от човека, която да отмени съществуващата Наредба (последно изменена и допълнена през 2008 г.).  Проектът на наредба следва структурата и съдържанието на съществуващата Наредба за изискванията към някои частично или напълно дехидратирани млека, предназначени за консумация от човека. Разпоредбите в проекта на наредба са прецизирани и са съобразени с настъпилите промени в законодателството на Европейския съюз, както и в националното законодателство, и по-специално Закона за храните и Закона за управление на агрохранителната верига.  С наредбата се въвеждат разпоредбите на Директива 2001/114/ЕО на Съвета от 20 декември 2001 година относно определени частично или напълно дехидратирани консервирани млека, предназначени за консумация от човека (2001/114/ЕО) (Директива 2001/114/ЕО), Първа директива на Комисията от 6 октомври 1987 година относно определяне на методите на Общността за вземане на проби за химически анализ за контрола на консервирани млечни продукти (87/524/ЕИО) (първа директива на Комисията 87/524/ЕИО) и Първа Директива на Комисията от 13 ноември 1979 година относно определяне на методи на Общността за анализ за проверка на някои частично или напълно дехидратирани консервирани млека, предназначени за консумация от човека (79/1067/ЕИО) (първа Директива на Комисията 79/1067/ЕИО).  Последваща оценка на въздействие не е извършвана. | |
| **2. Цели:**  **Цел 1** „Определяне на ясни изисквания и критерии към наименованията, състава и характеристиките на някои частично или напълно дехидратирани млека, предназначени за консумация от човека, както и изисквания при етикетирането на тези млека“**.**  **Цел 2** „Прецизиране и съобразяване на разпоредбите с настъпилите промени в законодателството на Европейския съюз, както и в националното законодателство, и по-специално Закона за храните и Закона за управление на агрохранителната верига“.  **Цел 3** „Гарантиране на висока степен на защита на здравето и правата на потребителите на територията на Република България чрез осигуряване на подходяща информираност за групата храни, регламентирани в проекта“**.**  **Цел 4** „Гарантиране правилното етикетиране на млека, които не са предназначени за храна на кърмачета на възраст под 12 месеца“. | |
| **3. Заинтересовани страни:**  1. Министерство на земеделието, храните и горите  2. Българска агенция по безопасност на храните  3. Бизнес оператори за производство на храни  4. Бизнес оператори, които извършват дейност при преработка на храни  5. Бизнес оператори, които извършват дейност при дистрибуция на храни, включително търговия на дребно  По данни на Българската агенция по безопасност на храните към 18.02.2021 г. :   * В страната няма обекти за производство на частично или напълно дехидратирани млека; * Обекти, в които се използва като суровина частично или напълно дехидратирано мляко:   + Обекти за производство на захарни и сладкарски изделия – 803 бр.   + Млекопреработвателни предприятия – 277 бр. * Обекти за дистрибуция (Обекти за съхранение и търговия на едро с храни от животински произход, в които съхранението не изисква контролирана температура и могат да съхраняват и дистрибутират дехидратирани млека) – 306 бр.   6. Потребители на частично или напълно дехидратирани млека | |
| **4. Варианти на действие. Анализ на въздействията:** | |
| **4.1. По проблем 1:** | |
| **Вариант 1 „Без действие“:**  **Описание:**  Не се приема нова Наредба за изискванията към някои частично или напълно дехидратирани млека, предназначени за консумация от човека и се запазват разпоредбите в съществуващата Наредба, която е издадена на основание чл. 4 от отменения Закон за храните.  С действащата към момента Наредба за изискванията към някои частично или напълно дехидратирани млека, предназначени за консумация от човека (приета с Постановление № 10 на Министерския съвет от 2004 г.) се регламентират изискванията към наименованията, състава, характеристиките, етикетирането, методите за вземане на проби и методите за анализ на някои частично или напълно дехидратирани млека, предназначени за консумация от човека.  С посочената наредба се въвеждат разпоредбите на Директива 2001/114/ЕО, Първа директива на Комисията 87/524/ЕИО и Първа директива на Комисията 79/1067/ЕИО.  В действащата наредба се съдържат разпоредби, отнасящи се до добавянето на витамини и минерали, и етикетирането на групата храни, регламентирана в нормативния акт, които препращат към отменени национални нормативни актове. Разписаните процедури при вземането на проби за целите на официалния контрол са на база отменена наредба.  При този вариант ще продължи да действа наредба, издадена на основание отменен закон, като няма да се постигне актуализиране и съответствие на подзаконовата нормативна уредба с настъпилите промени в законодателството на ЕС, както и в националното законодателство, и по-специално Закона за храните, Закона за управление на агрохранителната верига.  **Положителни (икономически/социални/екологични) въздействия:**  Няма положителни въздействия.  **Отрицателни (икономически/социални/екологични) въздействия:**  Неправилно етикетиране и представяне на храните, неправилно използване на наименованията за групата храни, регламентирана в нормативния акт.  Липса на актуални изисквания и критерии за вземане на проби за целите на официалния контрол от частично или напълно дехидратираните млека.  Трудности при извършване на ефективен контрол и проследяване на частично или напълно дехидратираните млека.  **Специфични въздействия:**  **Въздействия върху малките и средните предприятия:**  Липса на актуални изисквания и критерии за вземане на проби за целите на официалния контрол.  **Административна тежест:**  Не се наблюдава допълнителна административна тежест.  **Вариант 2 „Приемане на проект на ПМС за приемане на Наредба за изискванията към някои частично или напълно дехидратирани млека, предназначени за консумация от човека“**  **Описание:**  Понастоящем изискванията към някои частично или напълно дехидратирани млека, предназначени за консумация от човека, са определени в Наредба, приета с Постановление № 10 на Министерския съвет от 2004 г. (обн., ДВ, бр. 8 от 2004 г.) и издадена на основание чл. 4 от отменения Закон за храните.  След публикуването на новия Закон за храните, съгласно § 8, ал. 1 от преходните и заключителни разпоредби, подзаконовите нормативни актове по прилагането му се приемат, съответно издават, в 6-месечен срок от влизането на закона в сила. Следователно е необходимо да бъде издадена нова Наредба за изискванията към някои частично или напълно дехидратирани млека, предназначени за консумация от човека, която да отмени съществуващата наредба и в която да бъдат актуализирани изискванията към производството и търговията на тази група храни.  С проекта на наредба се запазва транспонирането на Директива 2001/114/ЕО, Първа директива на Комисията 87/524/ЕИО и Първа директива на Комисията 79/1067/ЕИО.  Проектът на наредба следва структурата и съдържанието на съществуващата Наредба за изискванията към някои частично или напълно дехидратирани млека, предназначени за консумация от човека. Изискванията в проекта на наредба не са нови, а съществуват и в сега действащата наредба. Те са прецизирани и са съобразени с настъпилите промени в законодателството на Европейския съюз, както и в националното законодателство, и по-специално Закона за храните и Закона за управление на агрохранителната верига.  В продуктите, попадащи в обхвата на наредбата, се допуска добавянето на витамини и минерали при спазване изискванията на Регламент (ЕО) № 1925/2006 на Европейския парламент и на Съвета от 20 декември 2006 г. относно влагането на витамини и минерали и на някои други вещества в храните (ОВ L 404, 30.12.2006 г.). С проекта на наредба се създават и условия за прилагането на Регламент (ЕС) № 1169/2011 на Европейския парламент и на Съвета от 25 октомври 2011 г. за предоставянето на информация за храните на потребителите, за изменение на регламенти (ЕО) № 1924/2006 и (ЕО) № 1925/2006 и за отмяна на Директива 87/250/ЕИО на Комисията, Директива 90/496/ЕИО на Съвета, Директива 1999/10/ЕО на Комисията, Директива 2000/13/ЕО на Европейския парламент и на Съвета, директиви 2002/67/ЕО и 2008/5/ЕО на Комисията и на Регламент (ЕО) № 608/2004 на Комисията (ОВ L 304, 22.11.2011 г.) (Регламент (ЕС) 1169/2011).  С проекта на наредба се осигурява прилагането на актуалните европейски изисквания (Регламент (ЕС) № 1169/2011) при етикетирането на групата храни, както и спазване на изискванията на наредбата по чл. 19 от новия Закон за храните.  В Приложение № 2 към чл. 22 от проекта на наредба са въведени изисквания за вземането на проби за целите на официалния контрол и придружаващата документация, които изисквания са съобразени с Наредба № 7 от 2020 г. за условията и реда за вземане на проби и лабораторно изпитване на храни (обн., ДВ, бр. 89 от 2020 г.), издадена на основание Закона за управление на агрохранителната верига.  Този вариант няма да доведе до промяна по същество в изискванията към наименованията, състава, характеристиките, етикетирането, методите за вземане на проби и методите за анализ на някои частично или напълно дехидратирани млека, предназначени за консумация от човека. Ще се постигне актуализиране и съответствие на подзаконовата нормативна уредба с настъпилите промени в законодателството на ЕС, както и в националното законодателство.  **Положителни (икономически/социални/екологични) въздействия:**   * Опазване на общественото здраве на територията на Република България; * Предоставяне на информация на потребителите за групата храни, регламентирани в акта; * Определяне на ясни изисквания и критерии към наименованията, състава, характеристиките, етикетирането, методите за вземане на проби и методите за анализ на някои частично или напълно дехидратирани млека, предназначени за консумация от човека; * Улесняване дейностите по извършване на официален контрол в обектите за производство, преработка и дистрибуция с обхванатата група храни; * Осигурява се пълното въвеждане на разпоредбите на Директива 2001/114/ЕО, първа директива на Комисията 87/524/ЕИО и първа Директива на Комисията 79/1067/ЕИО.   **Отрицателни (икономически/социални/екологични) въздействия:**  Не се очакват отрицателни въздействия.  **Специфични въздействия:**  **Въздействия върху малките и средните предприятия:**  Необходимо е бизнес операторите да разполагат със специално оборудване, използвано за вземане на проби от някои частично или напълно дехидратирани млека. Тези изисквания съществуват и се прилагат и към момента затова ефектите за МСП не са по-различни и по-значими от сега действащите.  **Административна тежест:**  Не се изискват допълнителни разходи, както и такива за такси или други административни или капиталови разходи. | |
| **5. Сравняване на вариантите:**  **Степени на изпълнение по критерии:** 1) висока; 2) средна; 3) ниска.  **5.1. По проблем 1:**   |  |  |  |  |  |  | | --- | --- | --- | --- | --- | --- | |  | | **Вариант**  **„Без действие“** | **Вариант 1** | **Вариант 2** | **Вариант n** | | ***Ефективност*** | Цел 1: Определяне на ясни изисквания и критерии към наименованията, състава и характеристиките на някои частично или напълно дехидратирани млека, предназначени за консумация от човека, както и изисквания при етикетирането на тези млека. | Ниска | Висока |  |  | | Цел 2: Прецизиране и съобразяване на разпоредбите с настъпилите промени в законодателството на ЕС, както и в националното законодателство. | Ниска | Висока |  |  | | Цел 3: Гарантиране на висока степен на защита на здравето и правата на потребителите на територията на Р България чрез осигуряване на подходяща информираност за групата храни, регламентирани в проекта | Ниска | Висока |  |  | |  | Цел 4: Гарантиране правилното етикетиране на млека, които не са предназначени за храна на кърмачета на възраст под 12 месеца | Ниска | Висока |  |  | | ***Ефикасност*** | Цел 1: Определяне на ясни изисквания и критерии към наименованията, състава и характеристиките на някои частично или напълно дехидратирани млека, предназначени за консумация от човека, както и изисквания при етикетирането на тези млека. | Средна | Висока |  |  | | Цел 2: Прецизиране и съобразяване на разпоредбите с настъпилите промени в законодателството на ЕС, както и в националното законодателство. | Ниска | Висока |  |  | | Цел 3: Гарантиране на висока степен на защита на здравето и правата на потребителите на територията на Р България чрез осигуряване на подходяща информираност за групата храни, регламентирани в проекта | Средна | Висока |  |  | |  | Цел 4: Гарантиране правилното етикетиране на млека, които не са предназначени за храна на кърмачета на възраст под 12 месеца | Средна | Висока |  |  | | ***Съгласуваност*** | Цел 1: Определяне на ясни изисквания и критерии към наименованията, състава и характеристиките на някои частично или напълно дехидратирани млека, предназначени за консумация от човека, както и изисквания при етикетирането на тези млека. | Средна | Висока |  |  | | Цел 2: Прецизиране и съобразяване на разпоредбите с настъпилите промени в законодателството на ЕС, както и в националното законодателство. | Ниска | Висока |  |  | | Цел 3: Гарантиране на висока степен на защита на здравето и правата на потребителите на територията на Р България чрез осигуряване на подходяща информираност за групата храни, регламентирани в проекта | Средна | Висока |  |  | |  | Цел 4: Гарантиране правилното етикетиране на млека, които не са предназначени за храна на кърмачета на възраст под 12 месеца | Средна | Висока |  |  | | |
| **6. Избор на препоръчителен вариант:**  **По проблем 1: Вариант 1 „Приемане на проект на ПМС за приемане на Наредба за изискванията към някои частично или напълно дехидратирани млека, предназначени за консумация от човека“** | |
| **6.1. Промяна в административната тежест за физическите и юридическите лица от прилагането на препоръчителния вариант (включително по отделните проблеми):** | |
| **6.2. Създават ли се нови/засягат ли се съществуващи регулаторни режими и услуги от прилагането на препоръчителния вариант (включително по отделните проблеми)?** | |
| **6.3. Създават ли се нови регистри от прилагането на препоръчителния вариант (включително по отделните проблеми)?** | |
| **6.4. По какъв начин препоръчителният вариант въздейства върху микро-, малките и средните предприятия (МСП)** **(включително по отделните проблеми)?** | |
| **6.5. Потенциални рискове от прилагането на препоръчителния вариант (включително по отделните проблеми):**  Не са идентифицирани специфични рискове. | |
| **7. Консултации:**      Проектът на Постановление на Министерския съвет за приемане на Наредба за изискванията към някои частично или напълно дехидратирани млека, предназначени за консумация от човека, ще бъде публикуван на интернет страницата на Министерство на земеделието, храните и горите и на Портала за обществени консултации за срок от 30 дни. | |
| **8. Приемането на нормативния акт произтича ли от правото на Европейския съюз?**      С проекта на акт се въвеждат разпоредбите на Директива 2001/114/ЕО, Първа директива на Комисията 87/524/ЕИО и Първа директива на Комисията 79/1067/ЕИО. | |
| **9. Изисква ли се извършване на цялостна предварителна оценка на въздействието поради очаквани значителни последици?** | |
| **10. Приложения:** | |
| **11. Информационни източници:**  - Наредба за изискванията към някои частично или напълно дехидратирани млека, предназначени за консумация от човека (приета с Постановление № 10 на Министерския съвет от 2004 г. (обн., ДВ, бр. 8 от 2004 г.);  - Нов Закон за храните и Закон за управление на агрохранителната верига;  - Директива 2001/114/ЕО, Първа директива на Комисията 87/524/ЕИО и Първа директива на Комисията 79/1067/ЕИО. | |
| **12. Име, длъжност, дата и подпис на директора на дирекцията, отговорна за извършването на частичната предварителна оценка на въздействието:**  **Име и длъжност: д-р Петя Петкова двм**  **Директор на дирекция „Политики по агрохранителната верига“**  **Дата:** …  **Подпис:** … | |